turjo4nis/wikipedia-bn-dump-20250701 huggingface dataset:
মার্চ ২০১৭

মার্চ ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।

১ মার্চ ২০১৭ (বুধবার) 
 ইংরেজ ক্রিকেটার ও আম্পায়ার জন হ্যাম্পশায়ার মৃত্যুবরণ করেন।

৪ মার্চ ২০১৭ (শনিবার) 
 মার্কিন চিকিৎসক ও অঙ্গ প্রতিস্থাপন বিশেষজ্ঞ থমাস স্টারজল মৃত্যুবরণ করেন।

৭ মার্চ ২০১৭ (মঙ্গলবার) 
 ভারতীয় বাঙালি লোকসঙ্গীত শিল্পী কালিকাপ্রসাদ ভট্টাচার্য মৃত্যুবরণ করেন।
 জার্মান বংশোদ্ভূত মার্কিন নোবেল বিজয়ী পদার্থবিজ্ঞানী হ্যান্স গেয়র্গ ডেমেল্ট মৃত্যুবরণ করেন।

১১ মার্চ ২০১৭ (শনিবার) 

 বাংলাদেশী কূটনীতিক  মোহাম্মদ মিজারুল কায়েস মৃত্যুবরণ করেন।

১৭ মার্চ ২০১৭ (শুক্রবার) 
 নোবেল বিজয়ী সেন্ট লুসিয় কবি ও নাট্যকার ডেরেক ওয়ালকট‌ মৃত্যুবরণ করেন।

১৯ মার্চ ২০১৭ (রবিবার) 
 বাংলাদেশী গল্পকার, ঔপন্যাসিক, শিশুসাহিত্যিক জুবাইদা গুলশান আরা মৃত্যুবরণ করেন।

২৭ মার্চ ২০১৭ (সোমবার) 
 বাংলাদেশী চলচ্চিত্র অভিনেতা  মিজু আহমেদ মৃত্যুবরণ করেন।

২৯ মার্চ ২০১৭ (বুধবার) 
 রুশ বংশোদ্ভূত মার্কিন নোবেল বিজয়ী তাত্ত্বিক পদার্থবিজ্ঞানী আলেক্সেই আলেক্সেভিচ আব্রিকোসোভ মৃত্যুবরণ করেন।

তথ্যসূত্র 

মার্চ
২০১৭
এপ্রিল ২০১৭

এপ্রিল ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।

১২ এপ্রিল ২০১৭ (বুধবার) 
 বাংলাদেশী সাহিত্যিক শান্তনু কায়সার মৃত্যুবরণ করেন।

২১ এপ্রিল ২০১৭ (শুক্রবার) 
 বাংলাদেশি সঙ্গীত শিল্পী লাকী আখান্দ মৃত্যুবরণ করেন।

২৭ এপ্রিল ২০১৭ (বৃহস্পতিবার) 
 ভারতীয় চলচ্চিত্র অভিনেতা ও রাজনীতিবিদ বিনোদ খান্না মৃত্যুবরণ করেন।

তথ্যসূত্র 

মার্চ
২০১৭
এপ্রিল
মে ২০১৭

মে ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

১ জুন ২০১৯ (শনিবার) 

 ইউনিভার্সিটি অব টেক্সাস অ্যাট অস্টিনে ছুরি হামলায় একজন নিহত ও তিনজন আহত হয়েছে।

মৃত্যু

১৮ মে ২০১৭ (বৃহস্পতিবার) 

 ভারতীয় অভিনেত্রী রিমা লাগু মৃত্যুবরণ করেন।

২০ মে ২০১৭ (শনিবার) 
 একুশে পদক ও বাংলা একাডেমী সাহিত্য পুরস্কার বিজয়ী বাংলাদেশী ভাস্কর ও চিত্রশিল্পী সৈয়দ আবদুল্লাহ খালিদ মৃত্যুবরণ করেন।

তথ্যসূত্র 

মার্চ
২০১৭
মে
জুন ২০১৭

জুন ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।

ঘটনাবলী

মৃত্যু

১২ জুন ২০১৭ (সোমবার) 

 মার্কিন কম্পিউটার বিজ্ঞানী চার্লস পি. থ্যাকার মৃত্যুবরণ করেন।

১৬ জুন ২০১৭ (শুক্রবার) 
 জার্মানির সাবেক চ্যান্সেলর হেলমুট কোল মৃত্যুবরণ করেন।

২৭ জুন ২০১৭ (মঙ্গলবার) 
 বাংলাদেশী সঙ্গীতজ্ঞ এবং সঙ্গীত গবেষক সুধীন দাশ মৃত্যুবরণ করেন।

৩০ জুন ২০১৭ (শুক্রবার) 
 বাংলাদেশী সঙ্গীতজ্ঞ করুণাময় গোস্বামী মৃত্যুবরণ করেন।

তথ্যসূত্র 

জুন
২০১৭
জুলাই ২০১৭

জুলাই ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।

৬ জুলাই ২০১৭ (বৃহস্পতিবার) 
 বাংলাদেশী কৃষক ও হরি ধানের উদ্ভাবক হরিপদ কাপালী মৃত্যুবরণ করেন।

১৩ জুলাই ২০১৭ (বৃহস্পতিবার) 
 মার্কিন কম্পিউটার বিজ্ঞানী চার্লস বাখমান মৃত্যুবরণ করেন।
 নোবেল বিজয়ী চীনা মানবাধিকার কর্মী লিউ জিয়াওবো মৃত্যুবরণ করেন।

১৪ জুলাই ২০১৭ (শুক্রবার) 
 ইরানি গণিতবিদ মরিয়ম মির্জাখানি মৃত্যুবরণ করেন।

২০ জুলাই ২০১৭ (বৃহস্পতিবার) 
 মার্কিন গায়ক চেস্টার বেনিংটন মৃত্যুবরণ করেন।

তথ্যসূত্র 

জুলাই
২০১৭
আগস্ট ২০১৭

আগস্ট ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।

৩ আগস্ট ২০১৭ (বৃহস্পতিবার) 
 জাপানের প্রধানমন্ত্রী শিনজো আবে জাপানের পররাষ্ট্রমন্ত্রী হিসাবে তারো কোনোকে নিয়োগদান করেন।
 ব্রাজিলিয়ান ফুটবলার নেইমার রেকর্ড ২২২ মিলিয়ন ইউরোর বিনিময়ে বার্সেলোনা থেকে প্যারিস সেন্ট জার্মেইয়ে যোগদান করেন।

৫ আগস্ট ২০১৭ (শনিবার) 
 ভারতের ১৩তম উপরাষ্ট্ৰপতি হিসাবে ভেঙ্কাইয়া নাইডু নির্বাচিত হন।

৬ আগস্ট ২০১৭ (রবিবার) 
 নেদারল্যান্ড জাতীয় মহিলা দল ৪-২ গোলে ডেনমার্ক জাতীয় মহিলা দলকে পরাজিত করে প্রথমবারের মতো উয়েফার মহিলা চ্যাম্পিয়নশিপ কাপ জয় করে।

১৭ আগস্ট ২০১৭ (বৃহস্পতিবার) 
 স্পেনের বার্সেলোনার লা রাম্বলায় এক আইএসআইএস সন্ত্রাসী জনতার ভীড়ে ট্রাক উঠিয়ে দিলে ১৪ জন নিহত ও অসংখ্য আহত হয়।

২১ আগস্ট ২০১৭ (সোমবার) 
 বাংলাদেশী চলচ্চিত্র অভিনেতা রাজ্জাক মৃত্যুবরণ করেন।

৩০ আগস্ট ২০১৭ (বুধবার) 
 বাংলাদেশী সঙ্গীত শিল্পী আব্দুল জব্বার মৃত্যুবরণ করেন।

তথ্যসূত্র 

আগস্ট
২০১৭
গাম্বিয়া–ফিলিপাইন সম্পর্ক

গাম্বিয়া-ফিলিপাইন সম্পর্ক, গাম্বিয়া এবং ফিলিপাইন এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪০ এর দশকের শেষের দিকে এই দুই দেশের মধ্যে কূটনৈতিক সম্পর্ক স্থাপিত হয়।

গাম্বিয়ার রাজধানী বানজুলে ফিলিপাইনের একটি কনস্যুলেট রয়েছে। অপরদিকে ফিলিপাইনের রাজধানী ম্যানিলায় গাম্বিয়ার একটি কনস্যুলেট রয়েছে।

ইতিহাস
১৯৪৯ সালের ৩ মার্চ, গাম্বিয়া এবং ফিলিপাইনের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। ২০০৫ সালের ২০-২৪ জুন, গাম্বিয়ার রাষ্ট্রপতি, ইয়াহিয়া জামেহ, এক রাষ্ট্রীয় সফরে ফিলিপাইনে যান। সেই সফরে তিনি ফিলিপাইনের রাষ্ট্রপতি, গ্লোরিয়া ম্যাকাপাগাল আরোয়ো এর সাথে দ্বিপাক্ষিক বৈঠক করেন। গাম্বিয়ার রাষ্ট্রপতি, অর্গানাইজেশন অব ইসলামিক কোঅপারেশন (ওআইসি) এর সদস্যপদ লাভের জন্য ফিলিপাইনের প্রতি সমর্থন জানান।

গাম্বিয়ার রাষ্ট্রপতির সফরের পূর্বে, গাম্বিয়াতে তেলের খনি আবিষ্কৃত হয়। গাম্বিয়ার রাষ্ট্রপতি সেই তেল অনুসন্ধানের জন্য ফিলিপাইন এবং গাম্বিয়ার যৌথ অনুসন্ধানের বিষয়ে ফিলিপাইনের রাষ্ট্রপতিকে প্রস্তাব দেন। এছাড়াও জামেহ, ফিলিপাইনকে, গাম্বিয়ায় আবিষ্কৃত তেলের খনির ৫ টি ব্লকের একটি ফিলিপাইনকে দেয়ার প্রস্তাব দেয়। ফিলিপাইন গাম্বিয়ার এই প্রস্তাবে সম্মত হয় এবং গাম্বিয়া ও ফিলিপাইনের সমন্নয়ে একটি যৌথ অনুসন্ধান দল গঠন করে গাম্বিয়ায় তেল অনুসন্ধানের ব্যাপারে চুক্তি করে। এই চুক্তিকে, ২০০৩ সালের এপ্রিল মাসেই গঠিত নিউ এশিয়ান-আফ্রিকান স্ট্র্যাটেজিক পার্টনারশিপ এর সাফল্য হিসেবে বিবেচনা করা হয়েছিল। ফিলিপাইন এবং গাম্বিয়ার মধ্যকার এই চুক্তিটি ইন্দোনেশিয়ার রাজধানী জাকার্তায় সাক্ষরিত হয়। তবে পরবর্তীতে ফিলিপাইন এবং গাম্বিয়ার সমন্নয়ে গঠিত যৌথ অনুসন্ধানকারী দল জানায় উল্লিখিত ৫ টি ব্লকে আশানুরুরপ তেল পাওয়া যায় নি। তবে তারা ষষ্ঠ ব্লক নিয়ে আশাবাদী ছিলেন এবং সেখানে অনুসন্ধানের সিদ্ধান্ত নিয়েছিলেন।

এর আগে ১৯৬৬ সালে, ফিলিপাইনের কৃষি বিশেষজ্ঞ, অধ্যাপক ব্রুক ফিলিপাইন পিংক নামক নতুন জাতের একটি মটরশুঁটি আবিষ্কার করেন। এই ফিলিপাইন পিংক মটরশুঁটি হল গাম্বিয়ার প্রধান রপ্তানি পণ্য। গাম্বিয়া ফিলিপাইনের এই সহায়তার প্রতিদান হিসেবে তেল অনুসন্ধান কাজে ফিলিপাইনকে যুক্ত করার এবং ফিলিপাইনকে একটি ব্লক দেয়ার সিদ্ধান্ত নিয়েছিল।

চুক্তি
১৯৯৬ সালে এই দুই দেশ বিজ্ঞান ও প্রযুক্তি খাতে সমন্বয় বৃদ্ধির লক্ষ্যে চুক্তি সাক্ষর করে। পরবর্তীতে ১৯৯৯ সালের এই দুই দেশ স্বাস্থ্যসেবা খাত এবং ঔষধ বিষয়ে সমন্বয়ের লক্ষ্যে চুক্তি সাক্ষর করে।

সমন্বয়
২০০৭ সাল মোতাবেক, এই দুই দেশে অবস্থিত কনস্যুলেট ২ টি স্ব স্ব অঞ্চলে বিতরণ কার্যালয় তৈরি করছিল। দ্বিপাক্ষিক বাণিজ্যের ক্ষেত্রে সুবিধা তৈরির জন্য এই দুই দেশ এই কার্যক্রম হাতে নিয়েছিল।

তথ্যসূত্র

গাম্বিয়ার দ্বিপাক্ষিক সম্পর্ক
ফিলিপাইনের দ্বিপাক্ষিক সম্পর্ক
গাম্বিয়া–ফিলিপাইন সম্পর্ক
উত্তর কোরিয়া–মিশর সম্পর্ক

উত্তর কোরিয়া-মিশর সম্পর্ক, উত্তর কোরিয়া এবং মিশর এর মাঝে বিদ্যমান দ্বিপাক্ষিক সম্পর্ককে নির্দেশ করে। উত্তর কোরিয়ার রাজধানী পিয়ং ইয়ং-এ মিশরের একটি স্থায়ী দূতাবাস রয়েছে। অপরদিকে মিশরের রাজধানী কায়রোতে উত্তর কোরিয়ার একটি স্থায়ী দূতাবাস রয়েছে।

ইতিহাস 
গামাল আবদেল নাসের এর সময় থেকেই এই দুই দেশের মধ্যে দৃঢ় সম্পর্ক রয়েছে। সেই সময় গামাল আবদেল নাসের অন্যান্য দেশের সমন্বয়ে জোট-নিরপেক্ষ আন্দোলন (ন্যাম) গঠন করেন। ১৯৬১ সালে এই সংগঠন প্রতিষ্ঠিত হয়। ১৯৫৬ সালে মিশর সুয়েজ খাল দখল করার চেষ্টা করে এবং তা মিশরের অধীনে নিয়ে আসার চেষ্টা করে। উত্তর কোরিয়া মিশরের এই পদক্ষেপকে দৃঢ়ভাবে সমর্থন করে।  এ ঘটনার প্রেক্ষিতে ১৯৬১ সালে জোট নিরপেক্ষ আন্দোলন গঠনের সময় মিশর উত্তর কোরিয়ার সমর্থন পায় এবং ১৯৬১ সালেই উত্তর কোরিয়ার একটি কূটনৈতিক প্রতিনিধিদল মিশর সফরে যায়। দলটির মিশর সফরের উদ্দেশ্য ছিল, মিশরের সাথে কূটনৈতিক সম্পর্ক স্থাপন।

সম্প্রতি, জাতিসংঘ উত্তর কোরিয়ার উপর কঠোর অবরোধ আরোপের সিদ্ধান্ত নেয়। কিন্তু মিশরের রাষ্ট্রপতি, আবদেল ফাত্তাহ আল-সিসি এই সিদ্ধান্ত নাকচ করে দেন এবং এর বিপক্ষে মত দেন।

সামরিক বাহিনী 
ইয়ম কিপুর যুদ্ধের পর মিশরের তৎকালীন রাষ্ট্রপতি হোসনি মুবারক উত্তর কোরিয়ার বিমান চালকদের মিশরে, মিশরের বিমান বাহিনীর সাথে প্রশিক্ষণ নেয়ার জন্য আমন্ত্রণ জানান।

১৯৭৬ সাল থেকে ১৯৮১ সালের মধ্যবর্তী সময়ে, মিশরের সাবেক রাষ্ট্রপতি আনোয়ার এল-সাদাত উত্তর কোরিয়ার সাথে একটি সামরিক চুক্তি করেন। চুক্তিতে উত্তর কোরিয়ার নিকট আর-১৭ এলব্রাস মিসসাইল বিক্রির সিদ্ধান্ত ছিল। তবে পরবর্তীতে উত্তর কোরিয়া মিশরকে নিজস্ব মিসাইল ব্যবস্থা তৈরির ক্ষেত্রে সাহায্য করে। ১৯৭৯ থেকে ১৯৮০ সালের মধ্যে উত্তর কোরিয়া নিজেদের প্রথম স্কুড-বি আন্তঃমহাদেশীয় মিসাইলের মালিক হয়। দেশটি মিশরের কাছ থেকে এই ধরনের মিসাইলটি ক্রয় করে। তবে এরপর অবশ্য উত্তর কোরিয়া নিজেদের নিরাপত্তা ব্যবস্থার ব্যাপক উন্নতি করে। ১৯৯০ এর দশকে মিশর, উত্তর কোরিয়ার কাছ থেকে স্কুড-সি ধরনের মিসাইল ক্রয় করে। যা ছিল উত্তর কোরিয়ার তৈরি যুদ্ধাস্ত্র।

উত্তর কোরিয়া প্রধানত আফ্রিকার দেশগুলোর নিকট তাঁদের তৈরি অস্ত্র বিক্রি করে। অস্ত্র রপ্তানির এই প্রক্রিয়ায় মিশর, উত্তর কোরিয়াকে সাহায্য করে আসছে। উত্তর কোরিয়া, নিজেদের এই অস্ত্র রপ্তানির সময় পণ্য পরিবহনের জন্য মিশরের সমুদ্র বন্দর ব্যবহার করে থাকে। মিশরের বন্দর নগরী পোর্ট সাইদকে এই কাজে ব্যবহার করা হয়।

তবে পরবর্তীতে সামরিক খাতে এই দুই দেশের মধ্যকার সুসম্পর্ক বিদ্যমান ছিল না। ২০১৭ সালে এক খবরে জানা যায়, মিশরের প্রতিরক্ষামন্ত্রী ঘোষণা করেছেন যে, উত্তর কোরিয়ার সাথে মিশরের আর কোন সামরিক সম্পর্ক নেই। মিশর দেশটির সাথে সকল সামরিক সম্পর্ক ছিন্ন করেছে।

অর্থনৈতিক সম্পর্ক 
২০০৮ সালে, মিশরভিত্তিক টেলিযোগাযোগ প্রতিষ্ঠান ওরাসকম উত্তর কোরিয়ায় কোরিয়োলিংক স্থাপন করে। এই কোরিয়োলিংক ছিল উত্তর কোরিয়ায় স্থাপিত প্রথম ৩জি ফোন নেটওয়ার্ক।

তথ্যসূত্র 

 
উত্তর কোরিয়ার দ্বিপাক্ষিক সম্পর্ক
মিশরের দ্বিপাক্ষিক সম্পর্ক
নাতাশা লো

নাতাশা লো ই লিং (জন্ম; ১১ অক্টোবর, ১৯৯৩), তার মঞ্চনাম তাশা (কোরিয়ান: 타샤) নামে অধিক পরিচিত, হলেন দক্ষিণ কোরিয়া ভিত্তিক সিঙ্গাপুরের একজন গায়িকা, নৃত্যশিল্পী এবং টেলিভিশন উপস্থাপক। তিনি আলফা বিনোদনের অধীনস্থ সিঙ্গাপুরী-দক্ষিণ কোরীয়-জাপানী মেয়েদের নিয়ে গঠিত গ্রুপ স্কার্ফের প্রধান ছিলেন।

প্রারম্ভিক জীবন
নাতাশা ১৯৯৩ সালের ১১ই অক্টোবর তারিখে, বলরুম নৃত্যশিল্পীদের একটি পরিবারে জন্মগ্রহণ করেন। তার দাদা ছিলেন লো পো সান, যিনি সিঙ্গাপুরে বলরুম নৃত্য শুরু করেন এবং পরবর্তীতে ১৯৪৬ সালে সিঙ্গাপুরের পেশাদার বলরুম চ্যাম্পিয়ন এবং একই সাথে ১৯৫০ থেকে ১৯৫৩ সাল পর্যন্ত টানা ৪ বছর চ্যাম্পিয়ন ছিলেন। নাতাশার পিতামহ এবং পিতামাতাও বলরুম নৃত্যশিল্পী ছিলেন, যাদের মধ্যে সানি লো ছিলেন প্রাক্তন বলরুমশিল্পী, তিনি বিখ্যাত সানি লো ডান্স স্টুডিওর মালিক ছিলেন; তিনি ১৯৭০ ও ১৯৮০-এর দশকে সিঙ্গাপুরের ঘরে ঘরে নামকরা একজন নৃত্যশিল্পী ছিলেন। তার ভাই থাইল্যান্ডের একজন পেশাদার বলরুম নৃত্যশিল্পী হওয়ার জন্য বিভিন বলরুম প্রশিক্ষণ কেন্দ্র হতে প্রশিক্ষণ গ্রহণ করেছিল।

ফুয়াহা মাধ্যমিক বিদ্যালয়ে তার মাধ্যমিক শিক্ষা শেষ করার পর, নাতাশা তার এক বন্ধুর সাথে সিঙ্গাপুরের জেএপি এবং আলফা আসিয়ান অঞ্চলের অলিডিশিতে অংশগ্রহণ করেন, এটি ২০১০ সালে আলফা বিনোদন দ্বারা আয়োজিত একটি অনুষ্ঠান। নৃত্যের মধ্যে তার দক্ষতা থাকা সত্ত্বেও, তিনি অডিশনের সময় গান গেয়েছিলেন। উক্ত অনুষ্ঠানে সিঙ্গাপুরের নির্বাচিত চার প্রতিযোগীর একজন হওয়ার পর নাতাশা দক্ষিণ কোরিয়াতে স্থানান্তরিত হয়ে যান।

নাতাশা ইংরেজি, ম্যান্ডারিন এবং কোরীয় ভাষায় স্পষ্টভাবে কথা বলতে পারেন।

পেশাজীবন

২০১২–বর্তমান
দক্ষিণ কোরিয়ায় দুই বছরের প্রশিক্ষণের পর, নাতাশা স্কার্ফ গ্রুপের এক সদস্য হিসেবে আত্মপ্রকাশ করেন, যেখানে তিনি একজন নেত্রী, র‍্যাপার এবং একজন গায়িকা হিসাবে কাজ করেন। তিনি এবং এই গ্রুপের অন্য একজন সদস্য, ফার্লিন ওং ছিলেন স্কার্ফে অন্তর্ভুক্ত হওয়া সিঙ্গাপুরের দুইজন সদস্য। শুধুমাত্র এরা দুজনই সিঙ্গাপুরের বাসিন্দা হয়েও উক্ত গ্রুপের সদস্য হওয়ার যোগ্যতা অর্জন করেছেন। অতঃপর ২০১৪ সালে ফার্লিন ওং এই গ্রুপ ছেড়ে চলে যায়। ২০১২ সালে, এই গ্রুপ তাদের প্রথম মিনি অ্যালবাম, "ওহ! ডান্স" প্রকাশ করে। ২০১২ সালের ১৭ই সেপ্টেম্বর তারিখে তারা এক অনুষ্ঠানে কে.বি.এস.-এর "মিউজিক ব্যাঙ্ক" গানটি পরিবেশন করেন। ২০১২ সালের ১৪ই আগস্ট তারিখে, স্কার্ফ সিউলে অনুষ্ঠিত এক অনুষ্ঠানে আত্মপ্রকাশ করেছিল।

২০১২ সালে, নাতাশা স্মার্টফোন লাইন "প্যান্টেক ভেগা আর৩"-এর জন্য একজন মডেল হিসেবে নিযুক্ত হয়েছিলেন। ২০১৩ সালে, তিনি সিওলের পপ গায়কদের জন্য আয়োজিত এক অনুষ্ঠানে উপস্থাপক হিসেবে কাজ করেছেন, যা সকলের দ্বারা প্রশংসিত হয়েছে। এমবিসি'র "গ্যাংনাম ফিল ডান্স" গানে নাতাশা হাজির হয়েছিলেন।

তথ্যসূত্র

জীবিত ব্যক্তি
১৯৯৩-এ জন্ম
সিঙ্গাপুরীয় গায়িকা
কোরীয় ভাষার সঙ্গীতশিল্পী
চীনা কে-পপ সঙ্গীতশিল্পী
কে-পপ সঙ্গীতশিল্পী
দক্ষিণ কোরিয়ায় সিঙ্গাপুরের প্রবাসী
চীনা বংশোদ্ভূত সিঙ্গাপুরীয় ব্যক্তি
সিঙ্গাপুরীয় টেলিভিশন অভিনেত্রী
সিঙ্গাপুরীয় চলচ্চিত্র অভিনেত্রী
টাই কেউই

টাই কেউই (; জন্ম: ১৮ আগস্ট ১৯৮৩) হলেন সিঙ্গাপুরের একজন গায়িকা এবং গীতিকার। তিনি ইংরেজি, চীনা এবং জাপানি ভাষায় বেশ কয়েকটি গান গেয়েছেন।

জীবনী
২০০৬ সালে, কেউই প্রজেক্ট সুপারস্টার নামে স্থানীয় একটি গানের প্রতিযোগিতায় অংশগ্রহণ করেন। উক্ত প্রতিযোগিতার শুরুতে তিনি শীর্ষ ২৪-এ স্থান পেয়েছিলেন, কিন্তু প্রতিদ্বন্দ্বী গিগের সময়সূচীর কারণে শীর্ষ ২৪ থেকে তার নাম প্রত্যাহার করা হয়। অতঃপর তিনি গান গাওয়ার মাধ্যমেই তার কর্মজীবন শুরু করার সিদ্ধান্ত গ্রহণ করেন। ক্যারিয়ারের শুরুতে, তিনি চীনা পপ তারকাদের নেপথ্য গায়িকা, দ্বৈত সঙ্গী এবং এর্থু বাদক হিসেবে কাজ করেন। তিনি যাদের জন্য কাজ করেছেন তাদের মধ্যে ওয়াং লি হোম, ডেভিড টাও, এ-মেই এবং জে জে লিন উল্লেখযোগ্য।

২০০৯ সালে, কেউই কেইপিএইচের কিবোর্ডশিল্পী লি ইন ইনের সাথে একটি ইন্ডি ইপি বা ছোট অ্যালবাম "কিপ!" প্রকাশ করেন। এই ইপির জন্য তিনি হংকং, তাইওয়ান এবং মালয়েশিয়াসহ বেশ কয়েকটি দেশে প্রচারণামূলক সফরের আয়োজন করেন। হংকংয়ে সফরের একটি অনুষ্ঠানে সকলকে চমকে দিয়ে জনপ্রিয় শিল্পী খলিল ফং অতিথি শিল্পী হিসেবে উপস্থিত হয়েছিলেন।

২০০৯ সালের মে মাসে, কেউই এস২এস পিটিই লিমিটেডের সাথে একটি চুক্তি স্বাক্ষর করেন। তিনি ২০১০ সালের সেপ্টেম্বর মাসে, তার প্রথম অ্যালবাম, কাম ক্লোজার উইথ ... কেউই প্রকাশ করেন যেখানে ইংরেজি এবং চীনা ভাষায় চারটি গানের পাশাপাশি ফিলিপিনো গায়ক ক্রিষ্টিয়ান বুউটিসের গানও অন্তর্ভুক্ত ছিল। দক্ষিণ কোরিয়া, জাপান, হংকং, তাইওয়ান, থাইল্যান্ড, ইন্দোনেশিয়া এবং মালয়েশিয়ায় এই অ্যালবামটি প্রথাগতভাবে প্রকাশ করা হয়েছিল। একই সাথে এই অ্যালবামের জন্য উক্ত দেশসমূহে তিনি প্রচারণামূলক সফরেরও আয়োজন করেন। তার প্রথম অ্যালবাম লঞ্চ কনসার্ট "এসপ্ল্যানেড রিকিলাল হল"-এ অনুষ্ঠিত হয় এবং উক্ত হলের সকল আসন বিক্রিত হয়েছিল।

২০১১ সালে, কেউই ঘোষণা করেন যে, তিনি তার নতুন অ্যালবামের জন্য কাজ শুরু করে দিয়েছেন। অতঃপর ডিসেম্বর মাসে, একটি পাবলিক পারফরম্যান্সে তার নতুন একক "ফলিন" প্রকাশ করেন। তিনি ওয়াই.ই.এস ৯৩.৯ এফএম সিঙ্গাপুর হিট অ্যাওয়ার্ডসে "সর্বাধিক জনপ্রিয় নতুন শিল্পী" এবং "সেরা স্থানীয় শিল্পী" বিভাগে পুরস্কারের জন্য মনোনীত হন।

২০১১ সালের মে মাসে, ইন্টেলেকচুয়াল প্রোপার্টি অফিস অফ সিঙ্গাপুরের জন্য কেউই ডিক লিয়ের সাথে একজন বৌদ্ধিক সম্পত্তির রাষ্ট্রদূত হিসেবে নিযুক্ত হন। তিনি হংকংয়ের এশীয় পপ মিউজিক ফেস্টিভালের সুপার নোভা অ্যাওয়ার্ডে সিঙ্গাপুরের একজন প্রতিনিধি নির্বাচিত হন।

ফেব্রুয়ারি ২০১২ সালে, তিনি তার দ্বিতীয় অ্যালবাম, "ফলিন" প্রকাশ করেন। ২০১৬ সালের সেপ্টেম্বর মাসে, তিনি তার ইপির প্রচারণামূলক সফরে অংশগ্রহণ করেন যেটি হাইনানে অনুষ্ঠিত হয়েছিল।

তথ্যসূত্র

বহিঃসংযোগ
 

জীবিত ব্যক্তি
১৯৮৩-এ জন্ম
সিঙ্গাপুরের সঙ্গীতশিল্পী-গীতিকার
চীনা বংশোদ্ভূত সিঙ্গাপুরের ব্যক্তি
সিঙ্গাপুরীয় গায়িকা
সিঙ্গাপুরের ম্যান্ডোপপ সঙ্গীতশিল্পী
চীনা বংশোদ্ভূত সিঙ্গাপুরীয় ব্যক্তি
সিলভিয়া রাতোনেল

সিলভিয়া অ্যান রাতোনেল (জন্ম: ১৪ জুন, ১৯৮৮) হলেন সিঙ্গাপুরের একজন গায়িকা এবং ইউরো-ফিলিপিনো বংশোদ্ভূত মুখপাত্র। তিনি সিঙ্গাপুর আইডলের ইতিহাসে প্রথম মহিলা চূড়ান্ত প্রতিযোগী হিসেবে পরিচিত এবং তিনি উক্ত প্রতিযোগিতার তৃতীয় আসরে রানার আপ হন। এই অনুষ্ঠানটি তাকে সঙ্গীত এবং বিনোদন জগতে তার কর্মজীবন শুরু করতে সাহায্য করে। ২০১০ সালের জানুয়ারি মাসে, প্রতিযোগিতাটি সম্পন্ন হওয়ার একমাসেরও কম সময়ের মধ্যে, তিনি জাতীয় সম্প্রচার মাধ্যম মিডিয়াকর্পের সাথে একটি পূর্ণসময়ের চুক্তিতে স্বাক্ষর করেন এবং একই বছরের মার্চ মাসে ইউনিভার্সাল মিউজিক সিঙ্গাপুরের সাথে একটি রেকর্ডিং চুক্তি স্বাক্ষর করেন। সিলভিয়া রাতোনেল প্রসাধনী ব্র্যান্ড মেবেলিন নিউ ইয়র্কের জন্য প্রথম সিঙ্গাপুরের সেলিব্রিটি হিসেবে রাষ্ট্রদূত নিযুক্ত হন। ২০১০ সালে, এফএইচএম ম্যাগাজিন কর্তৃক "বিশ্বের শীর্ষ ১০০ সর্বাধিক যৌন আবেদনময়ী মহিলা"দের মধ্যে তিনি স্থান পেয়েছিলেন। এছাড়াও তিনি বছরের সেরা এলে পুরস্কার ২০১০-এ "ব্রেকআউট স্টার" বিভাগে পুরস্কার জয়লাভ করেন।

তার নামধারী প্রথম অ্যালবাম, সিলভিয়া রাতোনেল ২০১০ সালের ২৭শে অক্টোবর মুক্তি পায়, তিনি মিয়া লি ও ওলিন্ডা চোরের অ্যালবাম প্রকাশের পর তৃতীয় মহিলা সিঙ্গাপুর আইডল হিসেবে একটি অ্যালবাম প্রকাশ করেন। এই অ্যালবামের চারটি একক গান মুক্তি পায়, এর মধ্যে তিনটি সিঙ্গাপুর রেডিও চার্টের শীর্ষ ১০-এ অন্তর্ভুক্ত হয়েছিল। উক্ত প্রতিযোগিতার পরে তার ক্যারিয়ারের তাকে সিঙ্গাপুর আইডল থেকে উত্থাপিত সবচেয়ে সফল গায়িকা হিসেবে অভিহিত করা হয়।

জীবনী

প্রারম্ভিক জীবন
রাতোনেল ১৯৮৮ সালের ১৪ই জুন তারিখে পাঁচ সদস্যের একটি পরিবারে জন্মগ্রহণ করেন। তার দুই ভাই ব্রায়ান এবং টিমোথি। তার পরিবার তার প্রারম্ভিক বছরগুলোতে আর্থিক সংগ্রামের সম্মুখীন হয়েছিল। তিনি যখন মাত্র ১০ বছর বয়সী ছিলেন তখন তার পরিবার একটি ছোট ফ্ল্যাটে স্থানান্তরিত হয়, যেখানে কেবল একটি লিভিং রুমে এবং কোন শয়নকক্ষ ছিল না। রাতোনেল পরবর্তীতে একটি সাক্ষাত্কারে বলেন যে তারা একটি রুমে একসাথে ঘুমাতো এবং সেখানে কোন গদি বা জাজিম ছিল না। সেই জীবন তার পরিবারের জন্য সহজ ছিল না, মাঝে মাঝে তাদের গির্জার খাদ্যের ওপর নির্ভর করতে হতো এবং প্রত্যেক রবিবারে তাদের খাদ্য গ্রহণের জন্য গির্জার যেতে হতো কিন্তু বর্তমানে তার পরিবার এখন একটি দুই শয্যাবিশিষ্ট এইচডিবি ফ্ল্যাটের মধ্যে বসবাস করে।

রাতোনেল ফেঙ্গেশনের প্রাথমিক বিদ্যালয়ে ভর্তি হন এবং বেদোক ভিউ মাধ্যমিক বিদ্যালয় হয়ে স্নাতক সম্পন্ন করেন যেখানে তিনি সাধারণ (একাডেমিক) ধারা থেকে এক্সপ্রেস ধারায় স্থানান্তরিত হন। তিনি তার ক্যারিয়ার শুরু করার পূর্বে তেমাসেক পলিটেকনিক নামক একটি পলিটেকনিক শিক্ষাঙ্গন হতে শিক্ষা করেন। অবশেষে তিনি হসপিটালিটি অ্যান্ড ট্যুরিজম ম্যানেজমেন্টে হতে ডিপ্লোমা নিয়ে স্নাতক সম্পন্ন করেন। তিনি তেমাসেক পলিটেকনিকে পড়ার সময়কালে তার পারিবারিক আয়ের পরিপূরক হওয়ার জন্য পার্টটাইম কাজ করেছিলেন। স্নাতক হওয়ার পর, তিনি তার বাবা-মাকে বিভিন্ন সমস্যার থেকে বিরত রাখার জন্য ডিগ্রি অর্জনের জন্য তার পরিকল্পনা স্থগিত রাখেন, এর পরিবর্তে তিনি কনরাড সেন্টেনীয় হোটেলের সচিব হিসেবে কাজ করতে গিয়েছিলেন।

তথ্যসূত্র

বহিঃসংযোগ
 ইউটিউবে সিলভিয়া রাতোনেল

জীবিত ব্যক্তি
১৯৮৮-এ জন্ম
সিঙ্গাপুরীয় গায়িকা
তেমাসেক পলিটেকনিকের প্রাক্তন শিক্ষার্থী
মঙ্গোলিয়া-উত্তর কোরিয়া সম্পর্ক

মঙ্গোলিয়া-উত্তর কোরিয়ার সম্পর্ক (মঙ্গোলীয়: মঙ্গোলিয়ায়, বাংলা: БагАСАУ-ын харилцаа, কোরিয়ান: 몽골 - 조선 민주주의 인민 공화국 관계) হল মঙ্গোলিয়া ও গণতান্ত্রিক গণপ্রজাতন্ত্রী কোরিয়া (উত্তর কোরিয়া) এর মধ্যে ঐতিহাসিক ও বর্তমান দ্বিপক্ষীয় সম্পর্ক।

ইতিহাস 
১৯৪৮ সালের ১৫  অক্টোবর দুই দেশের কূটনৈতিক সম্পর্ক স্থাপিত হয়। সোভিয়েত ইউনিয়নের পর উত্তর কোরিয়ার স্বীকৃতির জন্য মঙ্গোলিয়া দ্বিতীয় দেশ ছিল। কোরিয়ান যুদ্ধের সময় মঙ্গোলিয়া উত্তর কোরিয়াকে সাহায্য করেছিল, যদিও এটি সরাসরি অংশগ্রহণ করেনি এবং এটি ডিপিআরকে পোস্ট-পুনর্নির্মাণের ক্ষেত্রেও অবদান রেখেছে। ১৯৫৩  সালের শেষের দিকে স্বাক্ষরিত একটি সহায়তা চুক্তির ভিত্তিতে, মঙ্গোলিয়ার সরকার উত্তর কোরিয়ার কাছে ১০,০০০ ঘোড়া পাঠিয়েছিল। 

যুদ্ধের পর, ১৯৬০-১৯৭০-এ মঙ্গোলিয়া ৪০০ টিরও বেশি যুদ্ধ-অনাথ শিশুদের নিয়ে আসে এবং বহন করে। ১৯৬০-এর দশকের মাঝামাঝি থেকে ১৯৮০-এর দশক পর্যন্ত চীন-সোভিয়েত বিভক্ত - যার মধ্যে মঙ্গোলিয়া একসঙ্গে সোভিয়েত সমর্থক মনোভাব পোষণ করে, যদিও ডিপিআরকে এর দৃষ্টিভঙ্গি সাধারণত সোভিয়েত ইউনিয়নের তুলনায় চীনা অবস্থানের কাছাকাছি ছিল - বেশ কয়েকটি মঙ্গোলিয়ান-উত্তর কোরিয়ার সহযোগিতার বাধা। বিভিন্ন সময়ে, এই মতবিরোধ মঙ্গোলীয়-ডিপিআরকে সম্পর্কগুলির মধ্যে নিম্ন-তীব্রতা ঘর্ষণে বিভিন্ন প্রকারের সৃষ্টি করেছিল।   ১৯৮৬-মঙ্গোলিয়া ও উত্তর কোরিয়ার মধ্যে চীন-সোভিয়েত সম্পর্কের উন্নতির জন্য ১৯৮২-র পরে ধন্যবাদ, প্রথম বন্ধুত্ব ও সহযোগিতার চুক্তি স্বাক্ষরিত হয়।   কিম ইল-সুং ১৯৮৮ সালে দেশে একটি ভ্রমণও প্রদান করেন।  তবে, মঙ্গোলিয়াতে কমিউনিস্ট শাসনের পতনের পর, সম্পর্ক তীব্র হয়ে উঠেছিল। দুই দেশ ১৯৯৫ সালে তাদের আগের বন্ধুত্ব ও সহযোগিতার চুক্তি বাতিল করে এবং ১৯৯৯ সালে দক্ষিণ কোরিয়ার রাষ্ট্রপতি প্রথমবারের মতো কোম ডে-জংকে একটি আনুষ্ঠানিক সফর উপলক্ষে উত্তর কোরিয়া উলান বাটোরের দূতাবাস বন্ধ করে দেয়।  মঙ্গোলিয়া পূর্বে মার্কিন যুক্তরাষ্ট্রের একশত ডলারের বিল পাস করার চেষ্টা করার জন্য উত্তর কোরিয়ার দুজন কূটনীতিককে বহিষ্কার করেছে।  পরবর্তীকালে, মঙ্গোলিয়া সম্পর্ক উন্নয়নের লক্ষ্যে, উত্তর কোরিয়ার সঙ্গে সম্পর্কের তার নীতিকে আরও জোরদার করতে শুরু করে।  ২০০২ সালে, পাইক নাম সান ১৪ বছর মধ্যে মঙ্গোলিয়া ভ্রমণ প্রথম উত্তর কোরিয়ান বিদেশী মন্ত্রী হয়ে। সাম্প্রতিকতম উচ্চ পর্যায়ের ভ্রমণ জুলাই ২০০৭ সালে ঘটেছিল, যখন কিম ইয়ং-নাম, সুপ্রীম পিপলস অ্যাসেম্বলি'র প্রেসিডিয়ামের চেয়ারম্যান, দেশটিতে তার তৃতীয় সফর করেন; তিনি আগে ১৯৮৫ এবং ১৯৮৮ সালে মঙ্গোলিয়াতে দুইটি ভ্রমণ করেছিলেন।

২০১৩ সালে, মঙ্গোলিয়ান রাষ্ট্রপতি তসাখিয়াগিং এলবেগডোরজ উত্তর কোরিয়া পরিদর্শন করেন, এবং দুই দেশের অর্থনৈতিক সম্পর্ক প্রসারিত, বিশেষ করে তেল সংশোধন সংক্রান্ত। .

তথ্যসূত্র

উত্তর কোরিয়ার বৈদেশিক সম্পর্ক
উত্তর কোরিয়ার দ্বিপাক্ষিক সম্পর্ক
মার্গারিটা লেভিয়েভা

মার্গারিটা ভ্লাদিমিরভনা লেভিয়েভা (; জন্ম: ৯ ফেব্রুয়ারি ১৯৮০) হলেন একজন রুশ-মার্কিন অভিনেত্রী। সোভিয়েত ইউনিয়নে জন্মগ্রহণকারী এই অভিনেত্রী দ্য ইনভিজিবল, অ্যাডভেঞ্চারল্যান্ড এবং স্প্রেডের মতো চলচ্চিত্রে অভিনয় করার আগে একজন প্রতিযোগিতামূলক জিমন্যাস্টিক ছিলেন। টেলিভিশনে, তিনি রিভেঞ্জে ফাউক্স অমান্ডা ক্লার্ক / বাস্তব এমিলি থর্নের চরিত্রে অভিনয়ের জন্য পরিচিত হন। দ্য ব্ল্যাকলিস্টে জিনা জ্যানাটাকস এবং সম্প্রতি এইচবিও সিরিজ দ্য ডিউসে 'অ্যাবিগেল "এবি" পার্কার' চরিত্রে জেমস ফ্রাঙ্কোর বিপরীতে অভিনয় করেছেন।

পেশাজীবন
মার্গারিটা লেভিয়েভা ২০০৫ সালে ল অ্যান্ড অর্ডার: ট্রায়াল বাই জুরিতে একজন অতিথি চরিত্রে অভিনয় করেছেন। ২০০৫ সালে নিউ ইয়র্ক ম্যাগাজিন তাকে "নিউ ইয়র্কের ৫০ জন সর্বাধিক সুন্দর ব্যক্তি"দের মধ্যে একজন বলে অভিহিত করে। ২০০৬ সালে, তিনি ফক্স সিরিজ, ভেনিশডে অভিনয় করেছেন। তার একটি পূর্ণদৈর্ঘ্য চলচ্চিত্র দি ইনভিজিবল, স্বাধীন চলচ্চিত্র "বিলি'স চয়েস", এবং "নয়েজ"-এ অভিনয় করেছেন, যেখানে তিনি টিম রবিনস, ব্রিজেট মোনাহান এবং উইলিয়াম হার্টের মতো অভিনেতাদের সাথে অভিনয় করেছেন।

ব্যক্তিগত জীবন
মার্গারিটা লেভিয়েভা সোভিয়েত ইউনিয়নের রুশ সোভিয়েত মার্কিন সমাজতান্ত্রিক প্রজাতন্ত্রের লেনিংরাদে (এখন সেন্ট পিটার্সবার্গ, রাশিয়ান ফেডারেশন) জন্মগ্রহণ করেন। তিনি একটি রুশ ইহুদি পরিবারে জন্মগ্রহণ করেন। মাত্র তিন বছর বয়সে, তিনি রিদমিক জিমন্যাস্টিকসে প্রশিক্ষণ গ্রহণ করেন। তিনি যখন ১১ বছর বয়সী ছিলেন, তার মা তাকে এবং তার জমজ ভাইদের নিয়ে নিউ ইয়র্কের ব্রুকলিনের শেপসহেড বেতে স্থানান্তরিত হয়ে যান।

মার্কিন যুক্তরাষ্ট্রে অভিবাসনের পর তিনি আরও কয়েক বছর পর্যায়ক্রমিক জিমন্যাস্টিকসে প্রশিক্ষণ অব্যাহত রাখেন এবং এই ক্ষেত্রে সাফল্য অর্জন করেন, কিন্তু তিনি ইউএস চ্যাম্পিয়নশিপের প্রতিযোগিতায় অংশগ্রহণ করেননি; তখন তিনি মার্কিন নাগরিকত্ব পাননি এবং তার পরিবার সেই সময়ে অনথিভুক্ত অভিবাসী ছিল। তিনি সিকোকাস, নিউ জার্সির একটি উচ্চ বিদ্যালয়ে অংশগ্রহণ করেন। মার্গারিটা লেভিয়েভা এনওয়াইউ অর্থনীতিতে স্নাতক ডিগ্রী অর্জন করেন এবং একজন ফ্যাশন ক্রেতা হিসাবে কাজ করেন। তিনি অভিনয়ের ক্ষেত্রে তার আগ্রহ অব্যাহত রাখেন এবং উইলিয়াম এস্পার স্টুডিওতে মেইসনার প্রশিক্ষণ কর্মসূচিতে অংশগ্রহণ করেন।

২০০৯ সালে, মার্গারিটা লেভিয়েভা এবং অভিনেতা সেবাস্টিয়ান স্ট্যান স্প্রেড নামে একটি চলচ্চিত্রে একসাথে অভিনয় করেন। একটি সংবাদপত্রে প্রকাশ করা হয়েছিল যে, তারা সম্পর্কের মধ্যে আছেন, কিন্তু তারা সবসময়ই নিজেদের ভালো বন্ধু হিসেবে সম্বধিত করেছেন।

তথ্যসূত্র

বহিঃসংযোগ

 

জীবিত ব্যক্তি
১৯৮০-এ জন্ম
২১শ শতাব্দীর মার্কিন অভিনেত্রী
নিউ জার্সির অভিনেত্রী
নিউ ইয়র্ক শহরের অভিনেত্রী
মার্কিন চলচ্চিত্র অভিনেত্রী
রুশ ইহুদি বংশোদ্ভূত মার্কিন ব্যক্তি
মার্কিন টেলিভিশন অভিনেত্রী
মার্কিন ইহুদি অভিনেত্রী
নিউ ইয়র্ক বিশ্ববিদ্যালয়ের প্রাক্তন শিক্ষার্থী
রুশ বংশোদ্ভূত মার্কিন ব্যক্তি
মার্কিন যুক্তরাষ্ট্রে সোভিয়েত অভিবাসী
মার্কিন নাগরিকত্ব প্রাপ্ত ব্যক্তি
২১শ শতাব্দীর মার্কিন ইহুদি
মার্কিন যুক্তরাষ্ট্রের নাগরিকীকৃত নাগরিক